Diari Oficial de la Generalitat Valenciana


Sumari del DOGV 9570, del 06-04-2023 (2023/3712)

RESOLUCIÓ de 30 de març de 2023, del director general de LABORA Servei Valencià d'Ocupació i Formació, per la qual s'amplia el termini de presentació de sol·licituds de la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg Nacional de Qualificacions Professionals efectuada per les administracions competents, s'estableixen bases reguladores, així com les condicions per al seu finançament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3712


Data del document
:   30-03-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 30 de març de 2023, del director general de LABORA Servei Valencià d'Ocupació i Formació, per la qual s'amplia el termini de presentació de sol·licituds de la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg Nacional de Qualificacions Professionals efectuada per les administracions competents, s'estableixen bases reguladores, així com les condicions per al seu finançament. [2023/3712]  
  
  
En data 9 de març de 2023, es va publicar en el Diari Oficial de la Generalitat Valenciana número 9550, la Resolució de 3 de març de 2023, del director general de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg Nacional de Qualificacions Professionals efectuada per les administracions competents, s'estableixen bases reguladores, així com les condicions per al seu finançament.  
En l'apartat segon del resolc sisé de la resolució de convocatòria, s'estableix un termini de quinze dies hàbils per a la presentació de sol·licituds, a comptar des de l'endemà de la publicació de la convocatòria en el DOGV.  
D'acord amb el que s'estableix en l'article 32.1 de la Llei 39/2015 d'1 d'octubre, del procediment administratiu comú de les administracions públiques, mitjançant Resolució de 23 de març de 2023, del director general de LABORA Servei Valencià d'Ocupació i Formació, publicada en data 29 de març de 2023 en el Diari Oficial de la Generalitat Valenciana número 9564, s'acorda l'ampliació del termini de presentació de sol·licituds de la citada convocatòria fins al 12 d'abril de 2023 inclusivament a conseqüència de la indisponibilitat puntual en la seu electrònica per problemes tècnics d'alguns models normalitzats necessaris per a presentar la sol·licitud.  
Estant ja disponibles en la seu electrònica tots els models normalitzats necessaris per a poder tramitar la sol·licitud, s'ha advertit una incidència tècnica en l'aplicació que impedeix completar la sol·licitud de manera telemàtica pels usuaris. El tràmit electrònic de la sol·licitud no pot realitzar-se per fallades tècniques en l'aplicació informàtica PLA I que dona suport a la generació del projecte formatiu. Mitjançant informe de la Subdirecció General de la Formació Professional per a l'Ocupació, que s'ha incorporat a l'expedient, es concreta aquesta incidència tècnica que ha impossibilitat el funcionament ordinari de l'aplicació per a la presentació de les sol·licituds.  
L'article 32.4 de la Llei 39/2015 estableix que: «quan una incidència tècnica haja impossibilitat el funcionament ordinari del sistema o aplicació que corresponga, i fins que se solucione el problema, l'administració podrà determinar una ampliació dels terminis no vençuts, havent de publicar en la seu electrònica tant la incidència tècnica esdevinguda com l'ampliació concreta del termini no vençut».  
Per tant, es considera necessari, perquè les entitats no es vegen perjudicades i disposen d'un període adequat per a realitzar el tràmit de la sol·licitud, ampliar el termini de presentació de sol·licituds establit en la convocatòria en el resolc sisé, ampliat per la resolució de 23 de març, d'acord amb el que s'estableix en l'article 32.4 de la Llei 39/2015.  
  
En virtut del que s'estableix en l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Primer  
Ampliar fins al 21 d'abril de 2023 inclusivament, el termini de presentació de sol·licituds previst en l'apartat segon del resolc sisé de la resolució de convocatòria esmentada, i posteriorment ampliat per Resolució de 23 de març de 2023.  
  
Segon  
Publicar, en la seu electrònica la present Resolució, conforme al que es disposa en l'article 32.4 de la Llei 39/2015.  
  
La present Resolució produirà efectes a partir del dia de la publicació en la seu electrònica i serà publicada en el Diari Oficial de la Generalitat Valenciana, contra aquesta no cabrà cap recurs, conforme estableix l'article 32 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 30 de març de 2023.- El director general de LABORA Servei Valencià d'Ocupació i Formació: Enric Nomdedéu i Biosca.